**Joonas Jokela** (s. 12. joulukuuta 1998) on Hollolasta kotoisin oleva lentopalloilija. Hän debytoi lentopallon Mestaruusliigassa kaudella 2016-17 oululaisen Lentopalloseura Ettan riveissä. Seuraavalla kaudella Jokela voitti 18-vuotiaana lentopalloliigan pistepörssin ensimmäisenä suomalaispelaajana sitten kauden 2012-2013. Lisäksi hänet valittiin valittiin kertaalleen lentopalloliigan kuukauden pelaajaksi.

Jokela debytoi miesten lentopallomaajoukkueessa toukokuussa 2018 Hollantia vastaan pelatussa harjoitusottelussa. Hän on pelannut kymmeniä A-maaotteluita. Monen muun huippulentopalloilijan tavoin Jokelan tie miesten lentopallomaajoukkueeseen on kulkenut Lentopalloliiton Kuortaneen valmennuskeskuksen kautta. Kuortaneella hän vietti vuodet 2014-2016 ennen siirtymistään Ouluun Lentopalloseura Ettaan, jonka riveissä hän voitti SM-hopeaa kaudella 2018-2019.  Kauden 2019-20 Jokela pelasi Sveitsin mestarissa, Lausanne UC:ssa. Lausenne ylsi Sveitsin liigassa välieriin ja cupissa loppuotteluun, mutta kausi keskeytyi ennen ratkaisevia otteluita koronaviruspandemian takia.

Jokela palasi Sveitsistä Suomeen ja solmi sopimuksen Vantaa Ducksin kanssa. Monien yllätykseksi Ducks selvitti tiensä lentopallon Mestaruusliigan mitalipeleihin ensimmäisenä pääkaupunkiseudun lentopallojoukkueena sitten kevään 2004, jolloin Korson Veto otti pronssia. Ducks oli lopulta Mestaruusliigan 4. Kaudella 2021-2022 Jokela voitti Hollannin liigassa hopea Dynamo Draisman voitettua Active Living Orionin finaalisarjassa voitoin 3-0.

Kasvattajaseuransa Hollolan Salpiksen lisäksi Jokela on pelannut junioritasolla Blues Volleyn, Keimolan Kaiun ja Nurmon Jymyn riveissä.

Saavutukset
-----------

* Mestaruusliigan pistepörssin voitto kaudella 2017-18
* Useita SM-mitaleja junioritasolla
* SM-hopea Ettassa kaudella 2018-2019.

Lähteet
-------

1. ↑  Salpiksen kasvatti Joonas Jokela lentopallomaajoukkueeseen! - Salpis Ry *salpis.sporttisaitti.com*. Viitattu 5.5.2016.
2. ↑  Salpiksen kasvatti voitti Mestaruusliigan pistepörssin *ESS.fi*.  11.3.2018. Viitattu 10.5.2018.
3. ↑  Suzanne Horner ja Joonas Jokela marraskuun pelaajat Mestaruusliigassa – Lentopallo.info *lentopallo.info*. Viitattu 10.5.2018.
4. ↑  Hollanti löi Suomen miehet *lentopalloliitto.fi*. Viitattu 6.9.2018.
5. ↑  Faktapankki *Lentopalloliitto*. Viitattu 11.6.2022.
6. ↑  Joukkueen kokoonpano - Lentopalloliitto *www.lentopalloliitto.fi*. Viitattu 5.5.2016.
7. ↑  Opiskelijat ja opiskelu - Lentopalloliitto *www.lentopalloliitto.fi*. Viitattu 5.5.2016.
8. ↑  Miesten maajoukkue uudistuu kesäksi - katse tulevaisuuteen *www.lentopalloliitto.fi*. Viitattu 5.5.2016.
9. ↑  Lentopallo | Joonas Jokela vaihtoi Sveitsin Vantaan Korsoon: "Seura hoiti asiansa, eikä niihin maisemiin voinut kyllästyä" *Helsingin Sanomat*.  3.10.2020. Viitattu 11.6.2022.
10. ↑  Ankkalauman lento on ollut vakuuttavaa, mutta nyt sillä on murrettavana Savo Volleyn kotitaika – "Paljon pitää Savon tehdä töitä, jos haluaa meidät voittaa" *Yle Urheilu*.  20.3.2021. Viitattu 11.6.2022.
11. ↑  Koskelo ja Nikula mestareiksi - Jokela, Helenius ja Lankinen hopealle *Lentopalloliitto*. Viitattu 11.6.2022.
12. ↑  B-poikien menneiden kausien juttuja *www.keimolankaiku.fi*. Viitattu 5.5.2016.
13. ↑  Seura - Blues Volley *www.bluesvolley.com*. Viitattu 5.5.2016.